श्राद्ध का पहला अधिकार पुत्र का होता है. पुत्र (son) न होने पर पुत्री का पुत्र यानी नाती श्राद्ध करे. जिनके कई पुत्र हो तो वहां सबसे बड़ा पुत्र श्राद्ध करे. पुत्र के उपस्थित न होने पर पोता और पोता (grand son) भी न होने पर परपोता श्राद्ध कर सकता है. पुत्र व पोते की अनुपस्थिति में विधवा औरत को भी श्राद्ध का हक है. मगर पुत्र के न होने पर ही पति, पत्नी का श्राद्ध कर सकता है. इसी तरह पुत्र होने पर उसे ही माता का श्राद्ध करना चाहिए, पति को नहीं. पुत्र, पोते या दामाद के न होने पर भाई का पुत्र भी श्राद्ध कर सकता है, यहां तक की दत्तक पुत्र या किसी उत्तराधिकारी को भी श्राद्ध करने का हक है.